As jy op soek is na 'n mediese fonds wat groot en ervare genoeg is om te vertrou, maar klein genoeg is om toeganklik vir sy lede te wees, is Medihelp mediese fonds die antwoord vir jou gesondheidsorg.
Ons is 'n volhoubare en standvastige mediese fonds
Medihelp se enigste doel as 'n selfgeadministreerde mediese skema is om vir lede te sorg en in hulle gesondheidsorgbehoeftes te voorsien. Ons deure staan oop vir alle Suid-Afrikaners – studente, nuwe toetreders tot die arbeidsmark wat vir die eerste keer by 'n mediese skema aansluit, mense met hul eie ondernemings wat gesondheidsorgplanne vir hulle werknemers soek, of gesinne met groeiende behoeftes.
Medihelp dra reeds die afgelope 116 jaar lede se belange op die hart. Met meer as 195 000 lewens wat aan ons toevertrou is, bly ons een van die topvyf keuses van mediese skemas in die bedryf danksy ons vermoë om by veranderende behoeftes aan te pas en ons dienslewering te ontwikkel deur die nuutste tegnologie te inkorporeer.
Ons beskik oor 'n grondige kennis van die Suid-Afrikaanse gesondheidsorglandskap en het die vermoë om te doen wat nodig is om Medihelp te vorm in 'n organisasie wat vir nog vele generasies lede en werknemers 'n volhoubare toekoms sal bied.
'n Veilige keuse
Medihelp se reserwevlak is vêr bo die wetlike vereiste en ons eisebetalingsvermoë word hoog aangeslaan met 'n AA minus-gradering deur Global Credit Rating (GCR), die grootste onafhanklike graderingsmaatskappy in Afrika. Ons weldeurdagte finansiële en risikobestuurstragegieë het ons in staat gestel om lede wat hulle in moeilike ekonomiese omstandighede bevind, te akkommodeer deur die laagste ledegeldaanpassing in die bedryf vir 2022 aan te kondig, met sommige van die Skema se opsies wat selfs 'n verlaging in ledegeld het. Dit is 'n aanduiding van Medihelp se verbintenis om in die belang van ons lede op te tree.
In beheer van die verhouding met ons kliënte
As 'n selfgeadministreerde skema behoort Medihelp aan sy lede en word administratiewe take soos die verwerking en betaling van eise, voorafgoedkeuring en kommunikasie met lede intern gedoen. Jy is daarom verseker van die beste diens gelewer deur Medihelp-werknemers, of Medihelpers, soos hulle bekend staan.
Planne vir elke lewensfase
Om te verseker dat ons lewenslank jou gesondheidsorgvennoot bly, het ons alle Medihelp-planne gestruktureer om betroubare dekking te bied vir dienste wat noodsaaklik is vir die behoud en beskerming van jou, só kan jy van een produk na 'n ander skuif soos wat jou en jou gesin se behoeftes verander.